SALHI Mohand Akli yebḍa amsawal ɣef kraḍ n leṣnaf (amsawal aniri, agensay, awadem) - Amsawal aniri: d amsawal id-iḥekkun taḥkayt i deg ur yelli ara d awadem, ṣṣenf-agi n umsawal iẓer akk ayen yellan di taḥkayt, ayen yessen d wayen yeẓryuga ayen snen d wayen ẓran yiwudam ittekkin di taḥkayt id-iḥekku. Mi ara yili ṣṣenf-agi n umsawal yettili aṭas usexdem n wudem wis kraḍ n wasuf, amatar udmawan  y  neɣ  t  deg yemyagen neɣ udem wis kraḍ n usget, amatar udmawan  n neɣ  nt , akken daɣen i ṭṭuquten yimeqqimen ilelliyen ( netta, nettat, nutni, nutenti ).2 - Amsawal agensay: d amsawal id-iḥekkun taḥkayt i deg ittekki netta s tmmad-is, d awadem gar iwudam nniḍen, yessen ayen i snen akk iwudam nniḍen, macci am umsawal aniri, ṣṣenfagi n umsawal yegga amzun d anagi n teḥkayt id-iḥekku.3 - Amsawal awadem: d amsawal awadem mi ara tili taḥkayt id-iḥekku d taḥkayt-is ( d ayen yeḍran yid-s ). Lamena dagi d awadem id-isawalen taḥkayt-ines, mi ara yettwasexdem ṣṣenf-agi n umsawal, yettili waṭas usexdem n yimyagen deg udem amenzu ( amatar udmawan y ), akken yettili aṭas umeqqim ilelli  nekk .4 1 REUTER Yves, Introduction  lanalyse du roman, Op.cit, P.58.